वडा १६ टिम च्याम्पियन
ललितलपुर महानगरपालिका वडा १६ टिमले ३ स्वर्ण, ३ रजत र ३ कांस्य पदक जित्दै ललितपुर मेयर कप रात्रिकालीन टेबलटेनिस प्रतियोगितामा टिम च्याम्पियन बनेको छ ।
काठमाडौँ — ललितलपुर महानगरपालिका वडा १६ टिमले ३ स्वर्ण, ३ रजत र ३ कांस्य पदक जित्दै ललितपुर मेयर कप रात्रिकालीन टेबलटेनिस प्रतियोगितामा टिम च्याम्पियन बनेको छ ।ललितपुर जिल्ला टेबलटेनिस संघ, खोल्चापुखु खेलकुद उपसमिति र खोल्चापोखरी टोल सुधार समितिको संयुक्त आयोजनामा भएको प्रतियोगितामा ३ स्वर्णसहित वडा नम्वर ६ दोस्रो भयो ।सोमबार पुरुष एकलमा वडा ७ का एलेक्स महर्जन र महिला एकलमा वडा १६ की अंकिता वज्राचार्यले स्वर्ण पदक जिते । दुवै समान ३–२ को सेटमा विजयी भए ।फाइनलमा एलेक्सले वडा १४ का रितिज जोशीलाई ८–११, ११–९, ११–८, ७–११, ११–९ ले हराए । गर्ल्स फाइनलमा अंकिताले वडा ८ की सुरम्य शाक्यलाई ११–९, ८–११, ९–११, ११–९, ११–९ को सेटमा हराइन् ।